ระเบียบคณะกรรมการค่าจ้างระเบียบคณะกรรมการค่าจ้างว่าด้วยองค์ประชุมและวิธีการดำเนินงานของคณะอนุกรรมการพิจารณาอัตราค่าจ้างขั้นต่ำจังหวัดพ.ศ.๒๕๕๓ เพื่อให้การประชุมและการดำเนินงานของคณะอนุกรรมการพิจารณาอัตราค่าจ้างขั้นต่ำจังหวัดเป็นไปอย่างมีประสิทธิภาพอาศัยอำนาจตามความในมาตรา ๘๔ วรรคสอง แห่งพระราชบัญญัติคุ้มครองแรงงาน พ.ศ. ๒๕๔๑ซึ่งแก้ไขเพิ่มเติมโดยพระราชบัญญัติคุ้มครองแรงงาน (ฉบับที่ ๓) พ.ศ. ๒๕๕๑คณะกรรมการค่าจ้างจึงวางระเบียบกำหนดองค์ประชุมและวิธีการดำเนินงานของคณะอนุกรรมการพิจารณาอัตราค่าจ้างขั้นต่ำจังหวัดไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการค่าจ้างว่าด้วยองค์ประชุมและวิธีการดำเนินงานของคณะอนุกรรมการพิจารณาอัตราค่าจ้างขั้นต่ำจังหวัดพ.ศ. ๒๕๕๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบคณะกรรมการค่าจ้างกลางว่าด้วยองค์ประชุมและวิธีดำเนินงานของคณะอนุกรรมการอัตราค่าจ้างขั้นต่ำจังหวัดพ.ศ. ๒๕๔๒ข้อ ๔การประชุมคณะอนุกรรมการพิจารณาอัตราค่าจ้างขั้นต่ำจังหวัดให้ดำเนินการดังนี้(๑)ในการประชุมต้องมีอนุกรรมการเข้าประชุมไม่น้อยกว่ากึ่งหนึ่งของจำนวนอนุกรรมการทั้งหมดเท่าที่มีอยู่โดยมีอนุกรรมการฝ่ายนายจ้างและฝ่ายลูกจ้างอย่างน้อยฝ่ายละหนึ่งคนจึงจะเป็นองค์ประชุมสำหรับการประชุมเพื่อพิจารณาอัตราค่าจ้างขั้นต่ำจังหวัดต้องมีอนุกรรมการเข้าร่วมประชุมไม่น้อยกว่าสองในสามของจำนวนอนุกรรมการทั้งหมดโดยมีอนุกรรมการฝ่ายนายจ้างและฝ่ายลูกจ้างอย่างน้อยฝ่ายละสองคนจึงจะเป็นองค์ประชุมแต่ถ้าไม่ครบองค์ประชุมให้จัดให้มีการประชุมอีกครั้งภายในสิบห้าวันนับแต่วันที่นัดประชุมครั้งแรกซึ่งการประชุมครั้งหลังนี้แม้ไม่มีอนุกรรมการฝ่ายนายจ้างหรือฝ่ายลูกจ้างเข้าร่วมประชุม ถ้ามีอนุกรรมการมาประชุมไม่น้อยกว่าสองในสามของจำนวนอนุกรรมการทั้งหมดเท่าที่มีอยู่ก็ให้ถือว่าเป็นองค์ประชุม(๒) ในการประชุมคราวใดถ้าประธานอนุกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้อนุกรรมการที่มาประชุมเลือกอนุกรรมการคนใดคนหนึ่งเป็นประธานในที่ประชุม(๓) ในการประชุมนอกจากเจ้าหน้าที่และผู้ที่ได้รับเชิญมาให้ข้อเท็จจริงหรือความเห็นผู้อื่นที่จะเข้าร่วมประชุมได้ต้องได้รับอนุญาตจากประธานในที่ประชุม(๔) มติของที่ปรุชมให้ถือเสียงข้างมากอนุกรรมการคนหนึ่งมีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดสำหรับการประชุมเพื่อพิจารณาอัตราค่าจ้างขั้นต่ำจังหวัดต้องได้มติอย่างน้อยสองในสามของอนุกรรมการที่เข้าประชุม(๕)บันทึกการประชุมของคณะอนุกรรมการพิจารณาอัตราค่าจ้างขั้นต่ำจังหวัดให้จัดทำเป็นเอกสารลับตามระเบียบว่าด้วยการรักษาความลับของทางราชการในการประชุมอนุกรรมการมีอิสระในการแสดงความคิดเห็นโดยคำนึงถึงประโยชน์ส่วนรวมเป็นสำคัญและไม่ควรนำมติที่ประชุมหรือความเห็นของตนเองหรือผู้อื่นไปแถลงให้บุคคลภายนอกทราบ(๖)ประธานอนุกรรมการหรืออนุกรรมการที่ประธานอนุกรรมการมอบหมาย เป็นผู้แถลงผลการประชุมเว้นแต่ผลการพิจารณาอัตราค่าจ้างขั้นต่ำจังหวัดที่จะต้องเสนอให้คณะกรรมการค่าจ้างพิจารณาตามขั้นตอนต่อไปข้อ ๕ในการพิจารณาอัตราค่าจ้างขั้นต่ำจังหวัดให้คณะอนุกรรมการศึกษาและพิจารณาข้อเท็จจริงเกี่ยวกับอัตราค่าจ้างที่ลูกจ้างในจังหวัดได้รับอยู่ประกอบกับข้อเท็จจริงอื่น ๆ ในจังหวัด โดยคำนึงถึงดัชนีค่าครองชีพ อัตราเงินเฟ้อมาตรฐานการครองชีพ ต้นทุนการผลิต ราคาของสินค้าและบริการ ความสามารถของธุรกิจผลิตภาพแรงงาน ผลิตภัณฑ์มวลรวม และสภาพทางเศรษฐกิจและสังคมทั้งนี้ การพิจารณาอัตราค่าจ้างขั้นต่ำจังหวัดของคณะอนุกรรมการต้องนำผลสำรวจและวิเคราะห์ข้อมูลเกี่ยวกับค่าจ้างมาตรฐานการครองชีพค่าใช้จ่ายที่จำเป็นของลูกจ้างและข้อเท็จจริงทางเศรษฐกิจและสังคมในจังหวัดมาประกอบการพิจารณาด้วยให้อนุกรรมการเสนอผลการพิจารณาอัตราค่าจ้างขั้นต่ำจังหวัดพร้อมรายละเอียดตามที่เห็นสมควรต่อคณะกรรมการค่าจ้างเพื่อพิจารณาต่อไปข้อ ๖ให้ประธานกรรมการค่าจ้างรักษาการตามระเบียบนี้ประกาศณ วันที่ ๘ มีนาคม พ.ศ. ๒๕๕๓สมชาย ชุ่มรัตน์ปลัดกระทรวงแรงงานประธานกรรมการค่าจ้างปริยานุช/พิมพ์๓พฤษภาคม ๒๕๕๓นันท์นภัสร์/ตรวจ๓พฤษภาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๔๔ ง/หน้า ๓/๗ เมษายน ๒๕๕๓